## Pravilnik o izmjeni i dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 78/2010 (23.6.2010.), Pravilnik o izmjeni i dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2257

Na osnovi članka 21. Zakona o obveznom zdravstvenom osiguranju (»Narodne novine« broj 150/08., 94/09. i 153/09.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 11. izvanrednoj sjednici održanoj 14. lipnja 2010. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

PRAVILNIK

O IZMJENI I DOPUNI PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 43/10) u članku 18., u tablicama 1.a i 2.a u stupcu »ŠIFRA« broj: »91001«, zamjenjuje se brojem: »91101«.

Tablice 1.b i 2. b mijenjaju se i glase:

1. b – preventivna dentalno-medicinska zaštita djece do 18 godina

|  |  |  |  |
| --- | --- | --- | --- |
| ŠIFRA | POSTUPAK | OPIS POSTUPKA | Ukupno bodovi (bodovi prema cijeni DTP-a) |
| PZZ70 | Preventivni dentalno-medicinski pregled  (prvi pregled) djece do 3 godine | – Dentalno-medicinska anamneza  – Pregled usne šupljine  – Dentalno-medicinski pregled zuba s obzirom na karijes, nedostatke zubnog tkiva, obojenje  – Registracija ustanovljenog (zubni status)  – Savjetovanje roditelja s obzirom na važnost prehrane i oralne higijene, loše navike  – Topikalna floridacija gelom i tekućinom | 16,32 |
| PZZ71 | Preventivni dentalno-medicinski pregled  (prvi pregled) djece od 3 – 6 godina | – Dentalno-medicinska anamneza  – Pregled usne šupljine  – Dentalno-medicinski pregled zuba s obzirom na karijes, nedostatke zubnog tkiva, obojenje  – Registracija ustanovljenog (zubni status)  – Savjetovanje roditelja s obzirom na važnost prehrane i oralne higijene, loše navike  – Provjera higijene usta, motivacija i instrukcija za održavanje oralne higijene  – Topikalna floridacija gelom i tekućinom | 16,32 |
| PZZ72 | Preventivni dentalno-medicinski pregled  (prvi pregled) školske djece do 18 godina | – Dentalno-medicinska anamneza  – Pregled usne šupljine  – Dentalno-medicinski pregled zuba s obzirom na karijes, nedostatke zubnog tkiva,  – Registracija ustanovljenog (zubni status)  – Kontrola higijene usne šupljine  – Kontrola plaka bojanjem i određivanje plak indeksa sa zapisom  – Uklanjanje zubnih naslaga strojno ili ručno (obje čeljusti)  – Čišćenje i četkanje zubnih lukova  – Topikalna floridacija gelom i tekućinom  – Upućivanje ortodontu po potrebi | 28,50 |
| PZZ73 | Preventivni ponovni dentalno-medicinski pregled (recall) unutar 12 mjeseci za djecu do 18 godina | - Dentalno-medicinska anamneza  – Pregled usne šupljine  – Dentalno-medicinski pregled zuba s obzirom na karijes, nedostatke zubnog tkiva, obojenje  – Registracija ustanovljenog (zubni status)  – Uklanjanje zubnih naslaga strojno ili ručno (obje čeljusti)  – Čišćenje i četkanje zubnih lukova  – Topikalna floridacija gelom i tekućinom | 17,65 |
| PZZ74 | Pečatni ispun (po zubu) | – Preventivni ispun po zubu (uključuje kompozitni ispun na jednoj plohi trajnih molara i mliječnih zuba, jetkanje i pečaćenje fisura) | 13,04 |

2. b – preventivna dentalno-medicinska zaštita osiguranih osoba iznad 18 godina

|  |  |  |  |
| --- | --- | --- | --- |
| ŠIFRA | POSTUPAK | OPIS POSTUPKA | Ukupno bodovi (bodovi prema cijeni DTP-a) |
| PZZ75 | Preventivni dentalno-medicinski pregled (prvi pregled) osiguranih osoba starijih od 18 godina života | – Pregled usne šupljine jednom godišnje  – Dentalno-medicinski pregled zuba s obzirom na karijes, nedostatke zubnog tkiva, bilježenje bezubosti  – Registracija ustanovljenog (zubni status)  – Kontrola higijene usne šupljine  – Uklanjanje zubnih naslaga strojno ili ručno (obje čeljusti)  – Čišćenje i četkanje zubnih lukova  – Odstranjivanje odstojećih ispuna | 16,04 |
| PZZ76 | Preventivni ponovni dentalno-medicinski pregled (recall) unutar 12 mjeseci za osigurane osobe starije od 18 godina | – Dentalno-medicinska anamneza  – Pregled usne šupljine  – Uklanjanje zubnih naslaga strojno ili ručno (obje čeljusti)  – Čišćenje i četkanje zubnih lukova  – Dentalno-medicinski pregled zuba s obzirom na karijes, nedostatke zubnog tkiva, obojenje  – Registracija ustanovljenog (zubni status) | 10,15 |

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/10-01/132
Urbroj: 338-01-01-10-1
Zagreb, 14. lipnja 2010.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 78/2010-2257